cyanic-selkie/wikianc huggingface dataset:
Määritelmädirektiivi
Määritelmädirektiivin lähtokohtana on, että toissijaisen suojelun saaville ei tarvitse antaa niin paljon oikeuksia ja etuja kuin turvapaikan saaneille. Direktiivin uudelleen laadittu versio lähensi statuksien oikeuksia ja etuuksia. Direktiivin ensimmäisen version laatimisen yhteydessä 2000-luvun alussa erottelun perusteeksi esitettiin muun muassa se, että pakolaisuuden taustalla olevat syyt olisivat luonteeltaan pysyvämpiä ja että pakolaisten oleskelu kohdemaassa muodostuisi siten pysyvämmäksi. Käytännössä kuitenkin kummankin statuksen ihmisten suojelun tarve on usein pitkäkestoinen. Alkuperäisessä Euroopan komission direktiiviesityksessä toissijaisen suojelun kriteerit oli määritelty paljon laajemmin. Niihin sisältyi yleisempi määritelmä vakavista ihmisoikeusloukkauksista kotimaassa, jotka olisivat muodostaneet perusteet toissijaiselle suojelulle. Alkuperäisiä kriteerejä pidettiin neuvotteluissa liian laajoina. Niitä rajattiin, ettei direktiivi koskisi liian montaa ihmistä.
Määritelmädirektiivi on osa yhteisen eurooppalaisen turvapaikkajärjestelmän säädöspakettia, jonka muut säädökset hyväksyttiin kesäkuussa 2013. Säädöspaketin tavoite on EU:n yhteinen turvapaikkamenettely ja yhdenmukainen suojeluasema EU:ssa. Euroopan parlamentti ja EU-neuvosto antoivat määritelmädirektiivin 13. joulukuuta 2011. Se julkaistiin Euroopan unionin virallisessa lehdessä 20. joulukuuta 2011. Suomen ulkomaalaislain muutos direktiivin mukaiseksi tuli voimaan 1. heinäkuuta 2014. Määritelmädirektiivin edeltäjä oli 2004/83/EY, jonka Suomi pani täytäntöön vuonna 2009. Direktiivin uudelleen laaditun version keskeinen muutos aiempaan oli pakolaisaseman ja toissijaisen suojeluaseman saaneille myönnettävien oikeuksien ja etuuksien lähentäminen, mutta Suomi oli säätänyt toissijaisen suojelun jo aiemmin aiemman direktiivin vähimmäistasoa suotuisammaksi.
St. Vincent (artisti)
pienoiskuva|St. Vincent eli Annie Clark tammikuussa 2017. St. Vincent, oikealta nimeltään Anne Erin ”Annie” Clark (s. 28. syyskuuta 1982), on yhdysvaltalainen muusikko, laulaja-lauluntekijä, multi-instrumentalisti ja tuottaja. Opiskeltuaan Berkleen College of Musicissa kolme vuotta hän aloitti musiikkiuransa The Polyphonic Spree -yhtyeen jäsenenä. Clark oli myös Sufjan Stevensin kiertuebändin jäsen ennen kuin hän kokosi oman bändinsä vuonna 2006.
Vuonna 2012 St. Vincent julkaisi David Byrnen kanssa yhteistyöalbumin nimeltä Love This Giant. Clark on myös toiminut Swansin taustalaulajana heidän vuoden 2014 albumillaan To Be Kind. Artistin itsensä mukaan nimetty neljäs albumi St. Vincent julkaistiin 25. helmikuuta 2014, ja The Guardian, Entertainment Weekly, NME ja Slant Magazine nimesivät sen vuoden albumiksi. Lisäksi Time-lehti nimesi sen vuoden toiseksi parhaaksi albumiksi. St. Vincent sai albumista parhaan vaihtoehtoalbumin Grammyn, mikä oli hänen ensimmäinen Grammy-palkintonsa. Hän oli ensimmäinen naissooloartisti 20 vuoteen, joka voitti Grammyn kyseisessä kategoriassa.
St. Vincent esiintyi kesällä 2018 Flow Festivalilla Helsingin Suvilahdessa. Hän on esiintynyt Suomessa aiemminkin, muun muassa juuri Flow Festivalilla vuonna 2012.
Kiuruveden ortodoksinen seurakunta
Kiuruveden ortodoksinen seurakunta oli Pohjois-Savossa ja Pohjois-Pohjanmaalla 13 kaupungin ja kunnan alueella toiminut ortodoksinen seurakunta, jossa oli jäseniä noin 450 vuoden 2015 lopussa. Seurakunnan pääkirkko oli Kiuruvedellä sijaitseva Pyhän Nikolaoksen kirkko ja sillä oli kirkko Karvoskylällä sekä tšasounat Pyhäsalmella ja Kytökylällä. Seurakunnan viimeisenä kirkkoherrana toimi Antero Petsalo. Seurakunta yhdistyi Iisalmen ortodoksiseen seurakuntaan 1. tammikuuta 2016.
Aline Lahoud
pienoiskuva|Aline Lahoud vuonna 2017. Aline Lahoud (s. 2. maaliskuuta 1986 Beirut, Libanon) on libanonilainen laulaja. Hänen olisi pitänyt edustaa maataan vuoden 2005 Euroviisuissa Kiovassa, mutta maa vetäytyi kilpailusta viime hetkellä. Syy vetäytymiseen oli että Libanon ei lakinsa mukaan saa kilpailla samassa kilpailussa jossa on Israel mukana.
Lahoud aloitti laulamisen 3-vuotiaana ja piti ensimmäisen konserttinsa 1997. Kappale, jolla hän olisi osallistunut Euroviisuihin, oli ranskankielinen "Quant tout s'enfuit". Hän julkaisi kappaleen singlenä 2005, ja seuraavana vuonna ilmestyi albumi 11 heures et quart.
Love You To
Love You To on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumilla Revolver. Sen sanoitti ja sävelsi The Beatlesin soolokitaristi George Harrison. Kappale sisältää intialaisia soittimia kuten sitarin ja tablan. Muut The Beatlesin jäsenet eivät kontribuoineet kappaleeseen paljoa, vaan Harrison teki sen tablansoittajan Anil Bhagwatin sekä muiden Lontoon Asian Music Circlen intialaisten muusikoiden kanssa.
”Love You To” on The Beatlesin ensimmäinen kappale, joka perustuu kokonaan intialaiseen musiikkiin. Kappaleessa ”Norwegian Wood (This Bird Has Flown)” käytetään myös sitaria, mutta se perustuu vain osaksi intialaiseen musiikkiin.
”Love You To” esiintyy The Beatlesin vuoden 1968 elokuvassa Keltainen sukellusvene.
Babylonin riippuvat puutarhat
pienois|1800-luvun kuvitus Babylonin riippuvista puutarhoista. Babylonin riippuvat puutarhat (tunnetaan myös nimellä Semiramiin riippuvat puutarhat) on yksi antiikin maailman seitsemästä ihmeestä. Ne rakensi oletetusti Uus-Babylonian kuningas Nebukadressar II vuoden 600 eaa. paikkeilla.
Tarinan mukaan Nebukadressar II rakennutti puutarhat, jotta hänen vuoristoisesta Meediasta kotoisin oleva vaimonsa Amyitis tuntisi olonsa kotoisammaksi. Antiikin lähteistä kuitenkin vain Josephus mainitsee Nebukadressarin puutarhojen rakentajaksi, mutta lähteiden tiedot ovat monilta osin ristiriitaisia.
Riippuvista puutarhoista ei ole jäänyt arkeologisia todisteita, ja historiantutkijat epäilevät niiden olemassaoloa. On mahdollista, että ne sijaitsivat Ninivessä, josta on löytynyt akveduktien jäänteitä. Brittiläinen tutkija Stephanie Dalley on esittänyt, että puutarhat rakennutti Assyrian kuningas Sanherib.
Amalthea (kuu)
Amalthea on Jupiterin kolmanneksi lähin kuu ja suurin niistä, jotka eivät kuulu Galilein löytämiin Jupiterin suuriin kuihin. Sen ajateltiin olevan Jupiteria lähin kuu ennen kuin kaksi muuta kuuta löydettiin luotaimilla. Kuu on epäsäännöllinen ja se kiertää Jupiteria noin 2,54 Jupiterin säteen päässä. Sen pinnalla on kaksi korkeaa vuorta ja suuria kraattereita. Suurin kraatteri Pan on läpimitaltaan 100 km ja syvyydeltään 8 km.
Amalthean tiheys on noin 0,86 g/cm3. Siinä oletetaan olevan huokoista vesijäätä ja muita aineita. Vallitsevan teorian mukaan se ei ole voinut syntyä lähellä alkuaikojen kuumaa Jupiteria, koska jää olisi haihtunut pois kuten Iolle tapahtui. Jupiterin heijastama ja lähettämä säteily sekä varattujen hiukkasten pommitus lämmittää Amaltheaa.
Jupiter näyttää Amaltheasta suurelta, 46° eli 92 täyden Kuun kokoiselta. Jupiter loistaa Amaltheaan 900 kertaa täyttä maan Kuuta kirkkaampana, mutta sen pintakirkkaus on pieni, koska sen pinta-ala 8500 kertaa täyttä kuuta suurempi. Jupiterista katsoen Amalthea näyttää hyvin kirkkaalta tähdeltä, jonka kirkkaus on -4,7. Kuun rata on vähän kalteva ja pyöreä sisemmäksi satelliitiksi, minkä uskotaan selittyvän lähimmän suuren kuun Ion aiheuttamilla ratahäiriöillä.
Kuun löysi Edward E. Barnard 1892, ja se oli viimeinen ilman valokuvausta löydetty kuu.
thumb|left|200px|Amalthean epäsäännöllinen muoto näkyy [[Galileo (luotain)|Galileo-luotaimen ottamissa kuvissa.]]
Ranskan Grand Prix 1950
Ranskan Grand Prix 1950 oli historian kuudes Formula 1 -osakilpailu ja se ajettiin Reims-Gueux’n radalla 2. heinäkuuta 1950. Kilpailun voitti Juan Manuel Fangio.
Attilio Amalteo
Attilio Amalteo (1545 – 25. toukokuuta 1633) oli roomalaiskatolinen arkkipiispa. Hänet nimitettiin vuonna 1606 apostoliseksi nuntiukseksi Saksaan ja Athenaen titulaariarkkipiispaksi. Hän erosi tehtävistään apostolisena nuntiuksena huhtikuussa 1610 ja jatkoi titulaariarkkipiispana kuolemaansa saakka.
Pieni-Valkeinen (Saarijärvi)
Pieni-Valkeinen on Keski-Suomessa Saarijärvellä Puolimatkan kylän lähellä sijaitseva lampi, joka kuuluu Kokemäenjoen vesistöön.
Acidithiobacillales
Acidithiobacillales on bakteerien tieteellisen luokittelun suhteellisen uusi lahko. Sillä on vain kaksi heimoa, Acidthiobacillaceae ja Thermithiobacillaceae, jotka luokiteltiin ennen Hydrogenophilaceae -lahkon betaproteobakteereiksi.
Pieni-Valkeinen (Saarijärvi)
Maantietoa
Lammen pinta-ala on 1,1 hehtaaria ja se on 100 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 450 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Amiga 4000
Amiga 4000 (A4000) oli Commodoren valmistama henkilökohtainen tietokone, Amiga 2000:n ja Amiga 3000:n seuraaja.
Toisin kuin aikaisemmissa Amiga-koneissa, varhaisissa A4000-koneissa suoritin kytkettiin emolevyyn erillisellä tytärkortilla, jolla sijaitsi suoritinkanta. Emolevyllä ei ollut suoritinta lainkaan. Myöhemmissä koneissa juotettiin suorittimet säästösyistä suoraan emolevylle.
A4000 tuli alun perin valkoisessa pöytäkotelossa, erillisellä näppäimistöllä varustettuna. Koneesta valmistettiin myös pieniä määriä tornikoteloversiota. Amiga 4000 käytti Motorolan 68040- tai 63030-suoritinta sekä AGA-grafiikkapiiriä.
Teknisiä yksityiskohtia
Teknisiä ominaisuuksia:
Amiga 4000T
pienoiskuva|Amiga 4000T Amiga 4000:n torniversio oli ainoa Amiga, joka sisälsi sekä SCSI- että IDE-väylät sisäänrakennettuna. Molempien ajureiden sisällyttäminen ROMiin vaati osan käyttöjärjestelmän siirtämistä ja siten A4000T onkin ainoa kone, jolla on -tiedosto varastoituina levyllä. Se on myös Amigoista ainoa, joka käytti PC -yhteensopivien tyylistä emolevymuotoilua ja ensimmäinen (ja ainut) joka käytti litium-ioni-varmennusparistoa nikkeli-kadmiumin sijasta. Varmennusparisto on myös samalla yksi yleisimmistä ongelmista ikääntyvien A4000-koneiden parissa: sillä on tapana ajan myötä vuotaa. Vuotava aines on jossain määrin syövyttävää ja voi mahdollisesti vahingoittaa emolevyä.
Tämä oli Commodoren viimeisin isossa kotelossa myytävä kone. Vain muutamia satoja kappaleita 4000T-mallia valmistettiin ennen kuin Commodore ajautui konkurssiin. 4000T-mallin tuotanto aloitettiin uudelleen, kun Escom osti Commodoren rippeet. Escomin valmistamissa koneissa oli pieniä eroja vanhempaan malliin verrattuna, muun muassa HD-levykeaseman korvaaminen DD-mallilla.
BP (yritys)
BP (aiemmilta nimiltään British Petroleum ja BP Amoco) on Lontoossa pääkonttoriaan pitävä kansainvälinen energia-alan yritys. Yhdessä Shellin, ExxonMobilin ja Totalin kanssa BP kuuluu maailman neljän suurimman öljyntuottajan joukkoon.
Historia
Vuonna 1908 brittiläinen James Reynolds löysi silloisen Persian ensimmäisen öljykentän, jota yksinoikeudella hyödyntämään perustettiin huhtikuussa 1909 Anglo-Persian Oil Company. Vuodesta 1935 lähtien yhtiö tunnettiin nimellä Anglo-Iranian Oil Company ja vuodesta 1954 nimellä British Petroleum, BP. Kesäkuussa 1914 – pari kuukautta ennen ensimmäisen maailmansodan syttymistä – Britannian silloinen laivastoministeri Winston Churchill ajoi parlamentissa läpi päätöksen, jonka nojalla Britannian valtio hankki 51 prosentin osuuden yhtiön osakkeista.
Maaliskuussa 1951 Iranin parlamentti päätti yksimielisesti kansallistaa maan öljyesiintymät ja alan teollisuuden, mikä kosketti erityisesti Anglo-Iranian Oil Companya. Iranin uusi pääministeri Mohammed Mossadegh ei antanut periksi Britannian vaatimuksille ja seurauksena oli poliittinen kriisi. Britannian työväenhallitus harkitsi vakavasti öljykenttien sotilaallista miehittämistä, mutta kääntyi lopulta Yhdysvaltain ja YK:n painostuksesta Haagin kansainvälisen tuomioistuimen puoleen. Samalla brittiläisvastainen mieliala Iranissa kasvoi jatkuvasti. Heinäkuun lopussa 1951 Abadanissa sijainnut Anglo-Iranian Oilin omistama maailman suurin öljynjalostamo suljettiin kokonaan. Lokakuussa 1952 Iranin ja Britannian väliset diplomaattisuhteet katkesivat. Mohammed Mossadegh syöstiin vallasta elokuussa 1953 hänen ja šaahi Mohammed Reza Pahlavin valtataistelun jälkeen. Elokuussa 1954 päästiin sopimukseen, jonka mukaan uusi kansainvälinen yhtiö, jossa oli brittien lisäksi mukana yhdysvaltalaisia, ranskalaisia ja alankomaalaisia, sai haltuunsa Iranin öljykentät, ja öljyn tuotanto Iranissa pääsi jälleen käyntiin.
Suomessa
Suomeen British Petroleum tuli vuonna 1960 ostamalla polttoöljyä myyneen, vuonna 1940 perustetun Petkon. BP osti loputkin yhteisyrityksestä vuonna 1965. Ensimmäinen BP:n tunnuksin aloittanut asema avattiin Pietarsaareen 1961. Vuonna 1969 BP avasi Pohjoismaiden ensimmäisen miehittämättömän automaattiaseman Kouvolassa. Kesäkuussa 1970 yhtiön nimi muutettiin Suomen BP Oy:ksi, ja tällöin yhtiöllä oli Suomessa 45 huoltoasemaa. Suomen BP:n asiakaslehti oli Kide. >
Brittiläinen emoyhtiö ei ollut tyytyväinen suomalaisen tytäryhtiönsä markkinaosuuteen, joka oli parhaimmillaankin vain viitisen prosenttia Suomen polttoainemyynnistä. Vuonna 1979 Suomen BP-huoltamot siirtyivät Unionille, johon BP:n Suomen-tytäryhtiö fuusioitiin lopullisesti vuonna 1983. Nykyisin Castrol-öljyt kuitenkin kuuluvat BP:n konserniin.
Texas Cityn jalostamon räjähdys 2005
BP tuomittiin 50,6 miljoonan dollarin (40 milj. €) sakkoihin Texas Cityn jalostamon puutteellisista turvatoimista. Vuoden 2005 räjähdyksessä kuoli 15 ja haavoittui yli 170 BP:n työntekijää.
Meksikonlahden öljyonnettomuus 2010
Transocean-yhtiön omistama ja BP:n vuokraama Deepwater Horizon -öljynporauslautta syttyi räjähtäen palamaan 20. huhtikuuta 2010 noin 70 kilometrin päässä Louisianan rannikosta. Lautta upposi kaksi päivää myöhemmin. Yhdentoista onnettomuudessa kadonneen ihmisen oletetaan kuolleen. Räjähdyksen jälkeen merenpohjalle romahtaneesta porausputkesta alkoi vuotaa suuria määriä raakaöljyä mereen. Vuotoa ei saatu tukittua yrityksistä huolimatta viikkoihin.
TNK-BP
thumb|BP-huoltoasema [[Uusi Etelä-Wales|Uudessa Etelä-Walesissa, Australiassa.]] BP omisti puolet venäläisestä TNK-BP-yhtiöstä. Yhtiö oli yksi Venäjän suurimmista öljyn ja maakaasun tuottajista. Viime aikoina yhtiöllä on ollut vaikeuksia Venäjän viranomaisten kanssa porauslupien kanssa.
Venäläisen öljy-yhteisyrityksen TNK-BP toimitusjohtaja Robert Dudley ei saanut uusia viisumiaan Moskovassa heinäkuussa 2008 voimassa olevan työsopimuksen puuttumisen varjolla. Yhtiön venäläisen omistajan mukaan ongelmat johtuvat näkemyseroista strategiassa ja osingonjaossa. Yritys on kolmanneksi suurin Venäjällä ja tuottaa neljänneksen BP:n öljystä.
Vuonna 2007 BP luopui Venäjällä maakaasuesiintymän enemmistöosuudesta valtiojohtoisen Gazpromin hyväksi. Nykyisin Venäjän laki kieltää ulkomaista yritystä ostamasta enemmistöä maakaasu- tai öljyesiintymästä.
Baku–Tbilisi–Ceyhan-öljyputki
BP vastaa Azerbaidžanin Bakusta lähtevästä öljyputkesta. BP omistaa putkesta 30 prosenttia. Muina omistajia on useita amerikkalaisyhtiöitä. Putkessa kulkee miljoona barrelia päivässä eli hieman yli prosentti globaalista tarjonnasta. Euroopan unionin tavoite öljyputkella on luoda vaihtoehtoinen väylä Venäjän kontrolloimille maakaasu- ja öljyreiteille Eurooppaan. Rakentaminen alkoi 2003. Osa on jo käytössä, mutta putki on lopullisesti valmis vuonna 2009. 1 770 kilometriä pitkä putki on maailman toiseksi pisin. Se kulkee Tbilisin kautta 250 km Georgiassa ja 1 100 km Turkissa Ceyhanin satamaan. Maanpuolustuskorkeakoulun kenraalimajuri Pertti Salmisen mukaan vuoden 2008 Georgian konfliktin taustalla oli Venäjän halu kontrolloida Kaukasuksen kaasua ja öljyä.
Kritiikkiä
Vuosina 2000 ja 2005 BP oli listalla ”10 huonointa yritystä” ympäristö- ja ihmisoikeustoimien perusteella. Vuonna 2009 BP oli Viherpesijä-palkintoehdokas ympäristötietojen liioittelusta (Greenwash Awards). Greenpeacen mukaan BP investoi vuonna 2008 20 miljardia dollaria fossiilisiin polttoaineisiin ja 1,5 miljardia uusiutuvaan energiaan. Tammi-syyskuussa 2009 BP käytti yli 7,5 miljoonaa dollaria Yhdysvaltojen kongressin ja liittovaltion lobbaukseen.
Center for Public Integrity raportin (2010) mukaan BP sai jalostamoissaan Texasissa ja Ohiossa 6/2007 – 2/2010 välisenä aikana 862 huomautusta, joista tutkimuksen mukaan 760 oli "törkeitä" puutteita turvatoimissa.
Danny Fonseca
pienoiskuva|Danny Fonseca Danny Alberto Fonseca (s. 7. marraskuuta 1979) on costaricalainen jalkapalloilija. Hän on keskikenttäpelaaja ja edustaa tällä hetkellä kotimaansa Cartaginésia.
Fonsecan ensimmäinen maaottelu oli 20. helmikuuta 2003 Hondurasia vastaan. Hän on pelannut 24 maaottelua, joissa on tehnyt kaksi maalia (tilanne 20. kesäkuuta 2006). Vuoden 2006 MM-lopputurnauksessa Fonseca pelasi kahdessa ottelussa yhteensä 118 minuuttia.
Riihijärvi (Keuruu)
Riihijärvi on Keski-Suomessa Keuruulla Riihon kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 13,7 hehtaaria ja se on 850 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Huumonsalmin alueeseen (35.651) se kuuluu.
Alan Young
Alan Young (synt. Angus Young; 19. marraskuuta 1919 – 19. toukokuuta 2016) oli englantilaissyntyinen Emmy-palkittu näyttelijä. Young syntyi Englannissa, mutta hänen perheensä muutti sittemmin Skotlannin kautta Kanadaan. Hänet tunnetaan muun muassa Ankronikka-piirrossarjasta Roope Ankan äänenä.
Porsche Supercup Espanjan Grand Prix 2008
Porsche Supercup Espanjan Grand Prix 2008 oli Porsche Supercup -kauden 2008 toinen osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Tukikudos
Tukikudos on elimistön yksi neljästä pääkudostyypistä. Tukikudos liittää yhteen, kiinnittää, tukee ja suojaa elimistön eri rakenteita. Tukikudoksen solut sijaitsevat soluväliaineessa, jota kunkin kudoksen solut tuottavat. Väliaineen koostumus ja rakenne vaihtelevat kudostyypistä riippuen.
Tukikudos jaetaan sidekudokseen, rustokudokseen, luukudokseen ja rasvakudokseen.
Suomen tiedetoimittajien liitto
Suomen tiedetoimittajien liitto on vuonna 1985 perustettu tieteestä tiedottavien valtakunnallinen etujärjestö. Liitto on jäsen Euroopan tiedetoimittajien liitossa (European Union of Science Journalists’ Associations, EUSJA) ja Tiedetoimittajien maailmanliitossa (World Federation of Science Journalists, WFSJ) sekä yhteisöjäsen European Association of Science Editors (EASE) -järjestössä.
Vuonna 2013 Suomessa järjestettiin Helsingin yliopistolla tiedetoimittajien maailmankonferenssi.
Palkinnot
Liitto jakaa vuosittain tunnustuksia erityisistä ansioista tiedejournalismissa tai muussa tiedeviestinnässä. Vuoden tiedetoimittaja -tunnustuksen lisäksi vuosittain myönnetään kaksi kappaletta Vuoden tiedeviestintäpalkintoja. Huomionosoitus on myönnetty seuraavasti:
Lauhdevoimalaitos
Lauhdevoimalaitos on voimalaitos, jossa tuotetaan sähköenergiaa höyrystä, mutta ei tuoteta lämpöä kulutukseen. Sekä sähköä että lämpöä tuottavat lämpövoimalaitokset ovat tyypillisesti vastapainevoimalaitoksia. Myös ydinvoimalaitokset ovat lauhdevoimalaitoksia, mutta yleensä ne erotetaan poltettavalla polttoaineella toimivista voimaloista, sekä geotermisistä höyryä tuottavista laitoksista. Lauhdevoimalan potentiaali on siinä, että sen tuotantoa voidaan ajoittaa tarkasti sähkön kulutuskysynnän mukaan. Suomen sähkönkulutuksesta noin 5 prosenttia katettiin vuonna 2015 lauhdevoimalla. Vastaavasti vuonna 1999 Suomen sähköntuotannosta tuotettiin lauhdevoimalla 9 %.
Laitokset tehdään yleensä suuriksi, sillä silloin oheiskomponentit, joita tarvitaan jokaisessa lauhdevoimalaitoksessa, tulevat edullisemmiksi suhteessa tuotettuun sähköenergian määrään.
Polttoaineet
Suuritehoisten laitosten polttoaineena voidaan käyttää monenlaista polttoainetta: kivihiiltä, maakaasua, turvetta, kuitupuuta, korjuujätettä, kotitalousjätettä ja niin edelleen.
Toimintaperiaate
Sähköntuotannon ja samalla koko laitoksen hyötysuhteeksi saadaan noin 40 prosenttia johtuen lauhdehäviöistä. Sähkön tuotannon maksimoimiseksi voidaan käyttää muun muassa välitulistusta ja syöttöveden esilämmitystä höyryturbiinilta otetulla väliottohöyryllä. Välitulistuksessa turbiinista ohjataan höyryä takaisin kattilaan – lauhduttamatta sitä välillä, josta se johdetaan takaisin turbiiniin.
Kala (täsmennyssivu)
Kala voi tarkoittaa seuraavia:
Dalek
thumb|Televisiosarjan Dalek Dalek (lausutaan ) on brittiläisen Doctor Who -scifi-televisiosarjan mutanttilaji. Dalekien yleisin huudahdus on "EX-TER-MI-NATE"! (tuhotaan!) tai I (WE) OBEY! (Me tottelemme!). Dalekit ovat armoton ja sotaisa alien-laji, joka pyrkii maailmankaikkeuden herruuteen hävittämällä kaikki muut älylliset lajit. Dalekit loi sarjaa varten Terry Nation ja ne esiintyivät ensi kertaa vuoden 1963 Doctor Who -jaksoissa.
Alkuperäisessä sarjassa
Dalekit olivat alun perin Skaro-planeetalla kehitetty mutanttilaji. Tiedemies Davros loi ne osana sotilasprojektia.
Skaro ja tuhatvuotinen sota
Skaro on tuhatvuotisen sodan raunioittama planeetta, jonka herruudesta kaksi kansaa, thalit ja kaledit, taistelevat. Sota on raunioittanut koko planeetan, ja molemmat kansat asuvat kahden kupolin alaisessa kaupungissa. Hukkamaassa ei asu muita kuin sodan ensimmäisellä vuosisadalla taistelukaasujen mutatoimia ihmisiä 'muteja', jotka ovat alkukantainen ihmisryhmä vailla järjestystä.
Thalit ja kaledit kehittelevät tekniikkaa tuhotakseen vastustajansa ja lopettaakseen sodan. Kaledien 'aivoriihtä' johtaa tiedemies Davros, jonka vaikutusvalta ulottuu koko hallintoon. Tutkimuksissaan hän on todennut, että lopulta kaikki ihmiset tulevat mutatoitumaan. Hän on alkanut osin salaisesti tutkia ihmisten tulevaa lopullista kehitysmuotoa ja kehittänyt tutkimuksen pohjalta 'ylimmän rodun', jolta hän poistaa kaiken moraalin ja jättää vain selviytymisvietin. Koska lopullinen muoto on käytännössä liikuntakyvytön, kehittää Davros liikuntalaitetta. Lopullinen versio on mk-3-liikkuja, jonka Davros nimeää kaledien mukaan Dalekiksi. Davros aseistaa liikkujan aseella ja salaa käynnistää dalekien sarjatuotannon valmistelut.
Davrosin juonittelun seurauksena koko muu kaled-yhteisö tuhotaan thalien raketilla ja vain valiojoukko, eli aivoriihi ja osa sotilaista, jää jäljelle. Iskun jälkeen Davros usuttaa dalekinsa thalien kimppuun. Osa selvinneistä kääntyy Davrosia vastaan, ja yhdessä Thalien kanssa he suunnittelevat dalekien tuhoamista. Kun Davros on alistunut äänestykselle, jossa selvinneille valitaan uusi johtaja, hyökkäävät dalekit Davrosin vastustajien kimppuun. Lopuksi dalekit toteavat, etteivät ota ylempänä lajina käskyjä miltään muulta rodulta tuhoten Davrosin ja loput selvinneistä. Thalit tuhoavat kuitenkin ulospääsyn bunkkerista ja dalekit jäävät loukkuun.
Uusi sarja
Toisella tuotantokaudella dalekien keisarin valiokaarti Skaron kultti, jonka tehtävänä on pitää dalek-rotu hengissä, hyökkää maapallolle juuri, kun Tohtorin toiset arkkiviholliset kybermiehet ovat heränneet henkiin ja matkanneet toisesta todellisuudesta maapallolle. Skaron kultti toi mukanaan Genesis-Arkin. Genesis Ark on dalekien yksi tärkeimmistä esineistä. Skaron kulttiin kuuluivat Dalek Thay, Dalek Jast, Dalek Caan ja kultin johtaja, Dalek Sec (toiselta nimeltä The Black Dalek). Cybermanit eli Kyberihmiset havaitsivat "pallokammiossa" liikettä monitorien kautta ja menivät katsomaan mitä siellä oli. Ovella oli kaksi dalekia jotka havaitsivat kyberihmiset, joita sinne tuli kaksi. Dalekien ja kyberihmisten välille tuli sanaharkkaa ja he haukkuivat toisiaan ja keskustelivat kiivaasti. Lopulta Dalekit huusivat "EX-TER-MI-NATE" ja olivat aikeissa tuhota Kyberihmiset, ja lopulta onnistuivat tuhoamaan heistä kaksi. Caan kertoi Tohtorille Arkin olevan ajan herrojen tiedettä. Se tarkoitti, että se on suurempi sisäpuolelta, niin kuin Tohtorin aikakone TARDIS. Arkki oli viimeisestä suuresta Aikasodasta selviytynyt ajan herrojen vankialus täynnä vangittuja dalekeja. Tohtorin kakkoskumppani Mickey koski taistelun tuoksinnassa Arkkiin, jolloin se aktivoitui, ja dalekit valtasivat maan. Tohtori pysäytti dalekit, mutta menetti Rosen.
Skaron kultti ehti paeta aikapyörteen läpi, ja he joutuivat 1900-luvun alkupuolen Manhattanille. Dalekit lisäsivät Empire State Buildingin huipulle dalekanium-metallia, ja tekivät Dalek Secistä ihmismuotoisen dalekin käyttäen kokeeseen sopivaa moraalitonta ihmistä, joka oli ollut Empire Strate Buildingin rakennusjohtajana. Dalekit tekivät noin kahdestakymmenestä ihmisestä dalekihmisiä, mutta ne kävivät vastarintaan ja tuhosivat koko kultin lukuun ottamatta Dalek Caania, joka oli jäänyt Empire State Buildingiin muiden käskystä. Tohtori koitti tuhota viimeisenkin dalekin, mutta Dalek Caan karkasi jälleen ja lensi aikapyörteen läpi Aikasotaan. Sota oli aikalukittu, mutta jostain syystä Caan pääsi sinne. Dalek herätti Davrosin henkiin, ja he yhdessä rakensivat Dalek-imperiumin ja aloittivat hyökkäyksen 27 planeetan kimppuun. Näihin planeettoihin kuuluivat Challatatop, Pyrovillia, Adipose 3, Clom, Pooshin kadonnut kuu ja Maa. Planeettojen tehtävänä oli toimia laukaisualustana dalekien luomalle superaseelle, todellisuuspommille, jota dalekit aikoivat käyttää tuhotakseen kaiken elämän universumista itseään lukuun ottamatta. Tohtorin muistot saanut Donna Noble ja Metakriisitohtori sotkivat näiden suunnitelmat ja Metakriisitohtori tuhosi kaikki dalekit universumista. Yksi dalekien aluksista kuitenkin selviytyi ja putosi aikapyörteen läpi toisen maailmansodan aikaiseen Lontooseen, jossa nämä soluttautuivat Winston Churchillin palvelukseen uusina sotakoneina. Dalekien DNA oli muuttunut liiaksi, eikä uusien dalekien luomisesta vastaava tietokanta Kantaisä tunnistanut sitä. Ne onnistuivat kuitenkin huijaamaan arkkivihollisensa Tohtorin tunnustamaan heidän olevan dalekeja, jolloin nämä pääsivät käsiksi Kantaisään ja loivat uuden dalek-rodun. Tohtori onnistui estämään niitä tuhoamasta maata, mutta uudet dalekit pääsivät karkaamaan avaruuteen. Myöhemmin ne liittoutuivat muiden Tohtorin vihollisten kanssa sulkeakseen hänet Pandorican laatikkoon estääkseen aika-avaruutta tulevaisuudessa uhkaavan Tardisin räjähdyksen.
Myöhemmin kuvioihin ilmestyy myös Dalekien laitokseksi kutsuttu planeetta, jossa pidetään mieleltään kärsineitä tai liian vanhaksi käyneitä dalekeja. Siellä Tohtori kohtasi dalekeja, jotka olivat selviytyneet hänen ja niiden aikaisemmista kohtaamisista. Muut dalekit lähettivät Tohtorin kumppaneineen kytkevän planeettaa suojaavan voimakentän pois päältä tuhotakseen Laitoksen, sillä jopa muut dalekit pelkäsivät näitä hulluiksi tulleita vanhoja lajitovereitaan. Planeetalla Tohtori tapasi erään version Clara Oswaldista, joka oli muutettu biologisesti dalekiksi. Claran mieli oli kuitenkin säilynyt, ja tämä pääsi käsiksi dalekien sisäiseen tietoverkkoon. Pelastaakseen Tohtorin Clara pyyhki laitoksen dalekeilta kaiken Tohtoria koskevat muistot tehden sen tietämättään myös kaikille muille dalekeille, joten ne unohtivat kuka Tohtori oli. He onnistuivat saamaan planeetan suojaverkon pois päältä, ja dalekit tuhosivat Laitoksen sekä kaikki siellä olleet dalekit.
Kahdeksannella kaudella mukaan tulee Dalek nimeltä Rusty, joka oppi arvostamaan maailman kauneutta nähtyään syntyvän tähden. Tohtori kohtasi Rustyn ja vakuuttaakseen sen pysyvän puolellaan, antoi Rustyn nähdä omia ajatuksiaan maailmasta ja dalekeista. Rusty päätyi kuitenkin johtopäätökseen, että kaikki dalekit on tuhottava, sillä ne ovat vaaraksi universumille ja lähti sotimaan muita dalekeja vastaan.
Äänet (2005)
Vuodesta 2005 lähtien dalekin äänen on antanut Nicholas Briggs puhumalla mikrofoniin, joka on kytketty äänimodulaattoriin. Vuonna 2006 Briggs kertoi BBC:n radiohaastattelussa, että kun BBC pyysi häntä tekemään äänen uuteen TV-sarjaan, he neuvoivat häntä tuomaan oman Ringmodulatorinsa, jota hän oli käyttänyt aiemmissa audionäytelmissä. Ensin häntä nauratti oma äänensä, kun hän puhui mikrofoniin, mutta sitten hän totesi sen kuulostavan "aivan mahtavalta".
Targoviste
Targoviste voi tarkoittaa:
Almanakka
thumb|Almanakkasivu vuodelta 1644. Almanakka (kr. almenikhiaká) on painotuote, joka esittää vuoden kierron, tärkeät yleiset merkkipäivät sekä muuta ajankohtaista tietoa.
Historia
Ensimmäinen tunnettu almanakka on Johannes Gutenbergin vuodeksi 1448 painattama. Siitä on kuitenkin jäljellä vain jokunen paperisuikale. Vuodesta 1470 almanakkoja on painettu säännöllisesti. Ulkomuodoltaan 1400-luvun almanakat olivat yhdelle puolelle painettuja arkkeja. Niiden tarkoitus oli ilmaista, minä päivinä sopi iskettää suonta ja kuppauttaa ja mihin ruumiinosaan se oli kulloinkin suoritettava. Ihmisruumis jaettiin 1490-luvun almanakoissa 12 osaan, joista kutakin hallitsi tietty taivaallisen eläinradan tähdistö. Esimerkiksi pää kuului Oinaalle ja vasen hartia Härälle. Almanakan antama ohje oli, että ei sopinut iskeä suonta päähän, kun kuu oli Oinaan tähdistössä, eikä vasempaan hartiaan, kun kuu oli Härän merkissä. Almanakka oli siis aluksi keskiaikaisen maailmankuvan mukainen terveysopillinen taulukko, jota julkaisivat vain lääkärit. Henkilönimet lisättiin almanakkaan 1480-luvulla ja saarnateksti-ilmoitukset uskonpuhdistuksen jälkeen. Arkkimuotoisesta almanakasta siirryttiin Saksassa 1500-luvun alkupuolella taitettuun taskukirjamalliin.
Ensimmäiset pohjoismaissa julkaistut almanakat olivat saksalaisten almanakkojen kopioita, mutta helsinkiläisen Sigfried Aronus Forsiuksen Tukholmassa julkaisemalla vuoden 1608 almanakalla oli jo kansallinen leima. Siinä henkilönimet olivat lähinnä Turun hiippakunnan kalenterin mukaisia. Ruotsi-Suomessa almanakan kustantaminen ja julkaiseminen annettiin vuonna 1700 Ruotsin tiedeakatemialle.
Theodor Riphaen
Theodor Riphaen (1577 – 14. tammikuuta 1616) oli saksalainen roomalaiskatolinen piispa. Hänet nimitettiin Kölnin arkkihiippakunnan vihkipiispaksi ja Cyrenen titulaaripiispaksi 30. elokuuta 1606. Piispaksi vihkiminen suoritettiin 13. maaliskuuta 1607; pääkonsekraattorina toimi Attilio Amalteo.
Almanakka
Suomalaiset almanakat
Suomessa Helsingin yliopistolla ja sen edeltäjillä oli vuodesta 1811 aina vuoden 1995 alkuun saakka yksinoikeus almanakkojen ja kalenterien julkaisemiseen. Yliopisto kuitenkin vuokrasi tämän oikeuden aluksi Frenckellin kirjapainolle, myöhemmin vuodesta 1888 lähtien lähes sadan vuoden ajaksi Weilin+Göösille.
Vanhimpia suomalaisia almanakkoja ovat ns. kansanalmanakka, nykyisin Yliopiston almanakka, jota on julkaistu 1700-luvulta saakka sekä Suomen Valtiokalenteri. Ensimmäisen suomenkielisen almanakan teki vuonna 1705 Lauri Tammelinus. Sääennustukset olivat 1700-luvun almanakoissa välillä mukana, välillä ne jätettiin pois. Lopullisesti epätieteelliset sääennustukset jäivät pois almanakasta vuonna 1887. Almanakkojen ohella alettiin 1800-luvun lopulta lähtien ja varsinkin 1900-luvulla julkaista laajeneva valikoima muitakin kalentereita.
Helsingin yliopiston Almanakkatoimisto myy kalenterien julkaisijoille kalenteritietoutta ja laatii valmiita kalenterisivuja. Almanakkatoimiston sivuilta löytyy kuluvan vuoden kalenteri, johon on merkitty muun muassa nimipäivät sekä auringon nousut ja laskut. Sivuille on myös skannattu vanhoja Yliopiston almanakkoja. Yliopiston nimipäiväalmanakka on ilmestynyt verkossa vuodesta 2009.
Yksittäisen nimipäivän julkaisuun yhdellä kertaa ei tarvita almanakkatoimiston lupaa aina 13 nimeen asti.
Almanakan sisältöä
Almanakan pääosana on varsinainen kalenteriosasto, jossa on lueteltu kaikki vuoden päivät siten, että siitä näkyy, miksi viikonpäiväksi mikin vuoden päivä kyseisenä vuonna sattuu. Usein samoille taulukkomaisille sivuille on merkitty myös juhlapäivät, nimipäivät, liputuspäivät, kuun vaiheet sekä auringon nousu- ja laskuajat.
Monissa almanakoissa on varattu tilaa myös muistiinpanoja varten. Monissa kalentereissa on lisäksi tietosivuja, jotka voivat sisältää esimerkiksi
Sulo Salmelin
pienoiskuva|Salmelin 1900-luvun alussa Sulo Toivo Valdemar Salmelin (12. marraskuuta 1883 Jyväskylä – 26. maaliskuuta 1930 Tampere) oli suomalainen tehtailija ja konsuli.
Vuonna 1922 Salmelin hankki Pyynikin juomatehtaan osake-enemmistön ja laajensi sen toimintaa. Vuonna 1927 hän osti Porissa toimineen Bäckmanin Olutpanimo Oy:n osakkeet. vuonna 1928 yhdistettiin tämä panimo sekä Oy Satakunnan Mallasjuoma Ab, uuden yhtiön nimeksi tuli samana vuonna Porin Oluttehdas Oy. Vuonna 1928 Salmelin nimitettiin Viron kunniakonsuliksi Tampereella.
Sulo Salmelin oli naimisissa vuodesta 1912 Rosa Aleksandra Lembergin kanssa joka johti Salmelinin yrityksiä hänen kuoltuaan. Heillä oli viisi lasta. Heidän poikansa Simo Salmelin (1913–1973) oli Oy Pyynikin toimitusjohtajana vuodesta 1939 alkaen. Toinen poika Juhani Salmelin (1927–1992) johti Pyynikin panimoa vuoteen 1985 saakka jolloin panimo myytiin Sinebrychoffille ja toiminta siirretiin Keravan panimolle.
Vaasan ortodoksinen seurakunta
thumb|right|360px|Seurakunnan pääkirkkona toimiva [[Pyhän Nikolaoksen kirkko (Vaasa)|Vaasan Pyhän Nikolaoksen kirkko]] Vaasan ortodoksinen kappeliseurakunta on entisen Vaasan läänin alueen kattava ortodoksinen seurakunta, jonka jäsenmäärä on noin 1 000. Seurakunnan pääkirkko on Vaasassa sijaitseva Pyhän Nikolaoksen kirkko, joka valmistui vuonna 1862 ja on vihitty käyttöön vuonna 1866. Kirkko on ruotsalaisen arkkitehdin Carl Axel Setterbergin suunnittelema ja se rakennettiin Kasarmintorille kaupungin venäläistä väestöä varten. Kirkon valmistumisvuonna 1862 seurakuntaan nimitettiin ensimmäiseksi kirkkoherraksi Ioann Tihomirov ja tätä vuotta voitaneenkin pitää myös seurakunnan perustamisvuonna. Vaasan ortodoksinen seurakunta liittyi osaksi Tampereen ortodoksista seurakuntaa vuonna 2021 osana Suomen ortodoksisen kirkon hallinnonuudistusta.
Pyhäköt
Vaasan ortodoksisella kappeliseurakunnalla on Pyhän Nikolaoksen kirkon lisäksi neljä tšasounaa, eli rukoushuonetta. Seurakunnan alueella on lisäksi myös yksityisiä rukoushuoneita Korsnäsissä, Lapväärtissä ja Alavudella.
Luettelo Vaasan ortodoksisen kappeliseurakunnan pyhäköistä
Kirkkoherrat
Vaasan ortodoksisen seurakunnan kirkkoherroina ovat toimineet vuodesta 2006 lähtien
Vuodesta 2021 Vaasan ortodoksisen seurakunnan liityttyä osaksi Tampereen ortodoksista seurakuntaa, kirkkoherroina ovat toimineet
Kierrätyskuitu
pienoiskuva|280px|Kierrätettävää paperia paalattuna. Kierrätyskuidut eli uusiokuidut tarkoittaa esimerkiksi paperin ja tekstiilien kierrätettäviä kuitumateriaaleja.
Paperiteollisuudessa
paperiprosessissa tarkoittavat puukuituja riippumatta siitä, ovatko ne alun perin hioke-, hierre- vai sellukuituja. Yksittäinen kuitu voidaan paperiteollisuudessa käyttää 3–5 kertaa uudelleen, mutta sen lujuus ja sitoutumiskyky heikkenee joka kierrätyskerralla. Kierrätysmassa on noin 1/3 osa sellumassan materiaalihinnasta, ja massaprosessi valmiiksi massaksi, joka voidaan syöttää paperikoneelle on noin 1/5 sellumassan tuoton hinnasta
Tekstiiliteollisuudessa
Tekstiilikuitujen kierrätyksellä pyritään hyödyntämään muuten jätteeksi päätyvät tekstiilit. Esimerkiksi puuvillavaatteista saadaan kierrätyskuitua, jolla voidaan pienentää hiilijalanjälkeä ja vesijalanjälkeä. Uudelleenkäyttöön kelpaamattomat puuvillavaatteet lajitellaan, revitään koneellisesti ja liuotetaan kemiallisesti. Puuvillakuitu tavallaan pilkotaan ja rakennetaan uudelleen. Menetelmä on samantapainen kuin viskoosin valmistus. Puuvillasta saadaan näin pitkää ja hyvälaatuista kuituainesta. Puuvillan kemiallisessa liuotuksessa ei käytetä rikkihiiltä kuten viskoosin valmistuksessa, joten menetelmä on ympäristöystävällisempi. Prosessissa on mahdollista säädellä kuitujen pituutta, mikä parantaa kuitumateriaalin laatua. Kierrätyskuidusta kehrätystä langasta valmistetusta neuloksesta tulee sileää ja kiiltävää. Teoriassa puuvillainen vaate voisi siis kiertää loputtomasti raaka-aineesta vaatteeksi ja siitä uudelleen raaka-aineeksi.
Murskain
Murskain on kiinteiden aineiden pienemmiksi särkemiseen tarkoitettu kone.
Murskaintyyppejä ovat mm. repivät murskaimet, leikkaavat murskaimet sekä iskuun perustuvat murskaimet (impact crusher). Leikkaavat murskaimet ovat yleensä suurinopeuksisia koneita (50 - 100 rpm), samoin kuin iskuun perustuvat murskaimet. Repivät murskaimet ovat usein hidaskäyntisiä (20 - 100 rpm). Murskainten toimintaperiaate on useimmiten roottorin pyörimiseen perustuva, mutta esimerkiksi kuluttavien mutta helposti murtuvien mineraalien murskauksessa tulos saadaan aikaan kahdella vastakkain oskilloivalla iskulevyllä.
Murskaimia käytetään teollisuudessa materiaalien homogenisointiin ja esikäsittelyyn. Tyypillisiä ongelmia murskauksessa ovat kykenemättömyys hajottaa materiaalia, suuri kuluminen ja suuri energiankulutus sekä vahingoittuminen esimerkiksi metallien joutuessa laitteeseen.
Rapu (täsmennyssivu)
Ravulla voidaan tarkoittaa:
Stereogrammi
thumb|350px|Haita esittävä satunnaispistestereogrammi thumb|350px|Paavi [[Pyhä Pius X|Pius X stereokuvaparissa]]
Stereogrammeja laadittiin jo vuosia ennen kuin ne tulivat uudelleen suosituiksi tietokoneiden kehityksen myötä. Klassisissa stereogrammeissa eli stereokuvapareissa syvyysvaikutelma saadaan aikaan ottamalla kohteesta kaksi kuvaa hiukan eri kuvakulmista ja asettamalla nämä vierekkäin (katso stereoskopia). Uudempi stereogrammien laji on yhden kuvan stereogrammi eli autostereogrammi. Päinvastoin kuin klassisissa stereogrammeissa, näissä stereokuvissa katsoja ei yleensä näe kuvaan piilotettua aihetta ennen kuin silmät on kohdistettu oikein.
Stereogrammeja voi katsoa myös kohdistamalla katse kuvan eteen eli katsomalla kieroon. Tällöin syvyysvaikutelma muuttuu päinvastaiseksi. Jotkut stereogrammit on laadittu siten, että kuva näkyy oikein nimenomaan kieroon katsomalla.
Salvador Dalí loi joitakin vaikuttavia stereogrammeja tutkiessaan optisia harhoja.
Reino Ericsson
thumb|Reino Bernhard Ericsson|150px Reino Bernhard Ericsson (25. tammikuuta 1897 Lammi – 22. huhtikuuta 1938) oli suomalainen jääkärimajuri. Hänen vanhempansa olivat ylimetsänhoitaja Bernhard Ericsson ja Hilma Hedvig Halonen. Hänet vihittiin avioliittoon ensimmäisen kerran vuonna 1920 Aslaug Catharina Neuenstedtin kanssa ja toisen kerran vuonna 1927 Jeanne Madeleine Ermenegin kanssa.
Post hoc ergo propter hoc
Post hoc ergo propter hoc on argumentaatiovirhe, jossa tapahtumajärjestyksen oletetaan vastaavan syy-seurausketjua eli kausaliteettia. Post hoc ergo propter hoc noudattaa kaavaa:
Neitsyt (täsmennyssivu)
Neitsyt voi tarkoittaa esimerkiksi:
Post hoc ergo propter hoc
Esimerkkinä tästä virhepäätelmästä ovat vaikkapa:
Reino Ericsson
Opinnot
Ericsson kävi seitsemän luokkaa Helsingin maanviljelyslyseota ja yhden luokan yksityisesti Kokkolan yhteiskoulua vuonna 1927. Komppanianpäällikkökurssin Taistelukoulussa hän suoritti vuonna 1928.
Jääkäriaika
thumb|300px|Jääkäripataljoonan ratsuosasto Libaussa syksyllä 1917. Etualalla Luutnantti Sievert ja Zugführer Ljungberg. Ericsson liittyi vapaaehtoisena Saksassa sotilaskoulutusta antavaan Jääkäripataljoona 27:ään 29. helmikuuta 1916 ja sijoitettiin 1. komppaniaan, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Aa-joella.
Suomen sisällissota
Ericsson saapui Suomeen (Vaasaan) kornetiksi ylennettynä jääkärien pääjoukon mukana 25. helmikuuta 1918 ja sijoitettiin joukkueenjohtajaksi Suomen valkoiseen armeijaan Karjalan ratsujääkärirykmentin 1. eskadroonaan, josta hänet komennettiin myöhemmin 6. Jääkärirykmentin esikuntaan lähettiupseeriksi ja otti osaa taisteluihin Suomen sisällissodassa Viipuria vastaan käydyissä taisteluissa.
Sisällissodan jälkeinen aika
Suomen sisällissodan jälkeen Ericsson palveli Karjalan ratsujääkärirykmentissä, josta hänet komennettiin joulukuun puolivälissä 1918 yhden ratsuväkijoukkueen johtajana rajavartiotehtäviin itärajalle. Rajavartiotehtävistä hän palasi maaliskuussa 1919 ja määrättiin Hämeen ratsurykmenttiin. Armeijasta hän erosi 29. lokakuuta 1919. Armeijasta erottuaan hän liittyi suojeluskuntaan 12. joulukuuta 1919 ja sijoitettiin Oulun suojeluskuntaan paikallispäälliköksi, mistä hänet siirrettiin myöhemmin Oulunsalon suojeluskuntaan samaan tehtävään. Armeijan palvelukseen hän palasi uudelleen 31. maaliskuuta 1920 ja hänet sijoitettiin Hämeen ratsurykmentin 1. eskadroonaan ja 29. kesäkuuta 1927 alkaen 2. eskadroonan päälliköksi. Uudenmaan rakuunarykmentin talouspäällikön tehtävät hän otti vastaan 15. kesäkuuta 1928. Helsingin suojeluskuntapiirin 1. sotilasohjaajaksi hänet komennettiin 1. syyskuuta 1928. Helsingin sotilaspiirin apulaispiiripäälliköksi hänet komennettiin 15. helmikuuta 1933 ja edelleen Tuusulan sotilaspiirin päälliköksi 1. heinäkuuta 1933. Uudenmaan rakuunarykmentin yleisesikuntaupseerina hän toimi 3. joulukuuta 1935 alkaen, josta hänet siirrettiin 28. helmikuuta 1936 Ratsuväen aliupseerikoulun johtajaksi. Hennalan aliupseerikoulun johtajana hän toimi 15. huhtikuuta 1920 – 5. tammikuuta 1921 ja pioneeripataljoonassa 10. lokakuuta – 11. marraskuuta 1923 väliset ajat. Hämeen ratsurykmentin talouspäällikön tehtäviä hän hoiti 22. helmikuuta – 28. kesäkuuta 1927 välisenä aikana.
Luottamustehtävät
Ericsson toimi Hämeen ratsurykmentin kunnianeuvostossa, jonka jäsenenä hän toimi vuonna 1924 ja puheenjohtajana vuonna 1927, Ratsuprikaatin kunniatuomioistuimen jäsenenä hän toimi vuonna 1928. Hänet on haudattu Lahteen.
Memphis rap
Memphis rap (tunnetaan myös nimillä Memphis hip hop ja Memphis horrorcore) on rapin alagenre, joka kehittyi Tennesseen osavaltiossa Memphisissa 90-luvun alussa. Se on tunnettu rosoisesta tuotannosta ja toistavuudesta. Memphis rapin tunnusmerkkejä ovat Roland TR-808 -rumpukoneen käyttäminen, aggressiivinen tai laahaava flow eli räppäystekniikka, äänenmadallus kertosäkeissä, synkkä tunnelma ja minimalistiset syntetisaattorimelodiat. Alusta asti itse tehdyt biitit ovat tyypillisiä, mutta myös funk, soul ja kauhuelokuvasampleja esiintyy.
Sanoitukset ja alakulttuuri
Memphis rapille tyypillisiä teemoja ovat esimerkiksi saatananpalvonta, väkivalta, kannabis ja muut huumeet sekä jengielämä. Useimmat Memphis -artistit käyttävät runsaasti slangia sanoituksissaan. Kansitaide on musiikin tavoin DIY -periaatteen mukaan toteutettua ja valtaosan Memphis -julkaisuja löytää ainoastaan kasetteina. Genrelle tyypillistä ovat pitkä albumikesto ja useat skitit ja preludet eli välikappaleet ja johdattelut.
Memphis rap Suomessa
Niin sanottu Suomimemphis on ollut 2010-luvun alusta lähtien melko huomattava ilmiö. Artistit kuten Eevil Stöö ja DJ Kridlokk ovat kehittäneet oman alakulttuurinsa, jossa Memphikselle uskollinen musiikki räpätään suomen kielellä. Kappaleissa jäljitellään amerikkalaisten artistien äänimaailmaa, joskus myös tietoisesti alleviivaten ja liioitellen, ajoittain samplaten alkuperäisiä teoksia. Laajasta kulttisuosiosta ja kysynnästä huolimatta Eevil Stöön ja DJ Kridlokin lisäksi on vain muutama Suomimemphis -artisti, ja he ovat pysytelleet syvällä undergroundissa. Eevil Stöö on sittemmin etääntynyt Memphiksesta lähemmäs trap-musiikkia ja cloud rappia ja DJ Kridlokk lähemmäs ambientia ja kokeellista hip hoppia.
1545 Thernöe
1545 Thernöe on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tanskalaisen tähtitieteilijän Karl August Thernöen mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Thernoe.
Thernöen likimääräinen läpimitta on 19 kilometriä. Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta.
Moijasjärvi
Moijasjärvi on Keski-Suomessa Keuruulla Riihon kylän lähellä sijaitseva järvi, joka kuuluu Kokemäenjoen vesistöön.
Kangaslampi (Keuruu, Riiho)
Kangaslampi on Keski-Suomessa Keuruulla Riihon kylän lähellä sijaitseva lampi, joka kuuluu Kokemäenjoen vesistöön.
Moijasjärvi
Maantietoa
Järven pinta-ala on 66 hehtaaria ja se on 1,4 kilometriä pitkä ja 1,0 kilometriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 1,3 miljoonaa kuutiometriä eli 0,0013 kuutiokilometriä. Sen keskisyvyys on 2,0 metriä ja suurin syvyys on 7,2 metriä. Siinä on ilmoitettu olevan 1 saarta. Niiden yhteispinta-ala on 0,01 hehtaaria, mikä on noin 0,01 prosenttia järven kokonaispinta-alasta. Saarista loput 1 ovat alle aarin kokoisia. Sen rantaviivan pituus on 6,9 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Huumonsalmin alueeseen (35.651) se kuuluu.
Kangaslampi (Keuruu, Riiho)
Maantietoa
Lammen pinta-ala on 5,8 hehtaaria ja se on 400 metriä pitkä ja 350 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Huumonsalmin alueeseen (35.651) se kuuluu.
Rittersaari
Rittersaari on pieni kuunsirpinmuotoinen tuliperäinen saari Tyynellämerellä noin sadan kilometrin päässä Papua-Uuden-Guinean rannikolta koilliseen. Muut läheiset saaret ovat Umboisaari ja Sakarsaari.
Luhistumisen jälkeen saaresta jäi vain 140 metrin korkuinen ja 1 900 metrin pituinen kuunsirpinmuotoinen saari. Saaren läheisyydessä merenpohjassa on luhistumisen jälkeen tapahtunut ainakin kaksi pienempää purkausta vuosina 1972 ja 1974.
Tulivuori purkautui uudelleen 19.–20. toukokuuta 2007. Purkaus aiheutti hyökyaallon, joka tuhosi rakennuksia Papua-Uuden-Guinean saarilla. Lisäksi kymmenen tuhannen Siassinsaaren asukkaan raportoitiin joutuneen pakenemaan kukkuloille.
Esa Aalto
Esa Tapio Aalto (23. syyskuuta 1945 Janakkala – 17. huhtikuuta 2019 Helsinki) oli suomalainen oikeustieteilijä, joka työskenteli valtiovarainministeriön vero-osastossa lainsäädäntöneuvoksena (1983–1989) ja korkeimman hallinto-oikeuden hallintoneuvoksena (1989–2013). Koulutukseltaan hän oli oikeustieteen tohtori (1988), ja hän suoritti oikeustieteellisen tutkinnon myös Harvardin yliopistossa vuonna 1981.
Joutsenprinsessa ja lumottu valtakunta
Joutsenprinsessa ja lumottu valtakunta on elokuvasarjan viimeinen osa, jonka kuvat on piirretty käsin. Vuonna 2012 julkaistu elokuvasarjan neljäs osa Joutsenprinsessan joulu on tietokoneanimioitu.
Ääninäyttelijät
Suomenkielisen version äänirooleissa ovat muun muassa Antti Pääkkönen, Seppo Pääkkönen, Seela Sella, Topi Lehtipuu, Petteri Summanen ja Veikko Honkanen.
Niki Helenius
Niki Helenius (s. 22. kesäkuuta 1977 Lahti) on suomalainen jalkapalloilija. Hän on pelipaikaltaan hyökkääjä.
Helenius on edustanut Veikkausliigassa FC Lahtea (1999–2003) ja Myllykosken Palloa (2004–2008). Hän on pelannut 179 liigaottelua ja tehnyt niissä 36 maalia. Kaudella 2005 hän saavutti MyPassa Suomen-mestaruuden. Helenius siirtyi takaisin FC Lahteen heinäkuuhun asti kestävällä sopimuksella huhtikuussa 2009. Helenius on kärsinyt urallaan useista loukkaantumisista.
André Aciman
André Aciman (s. 2. tammikuuta 1951 Aleksandria, Egypti) on yhdysvaltalainen kirjailija ja kirjallisuudentutkija. Hänet tunnetaan Proust-tutkimuksistaan sekä romaaneistaan, joista Kutsu minua nimelläsi on saavuttanut suosiota myös elokuvana Call Me by Your Name.